b'\n_START_ARTICLE_\nHanon (Hanibalov sin)\n_START_SECTION_\nZgodovina\n_START_PARAGRAPH_\nLeta 261 pr. n. \xc5\xa1t. so Rimljani oblegali Agrigentum, ki ga je branil karta\xc5\xbeanski general Hanibal Gisko. Karta\xc5\xbeani so mu na pomo\xc4\x8d poslali generala Hanona, ki je zbral svojo vojsko v Minojski Herakleji in osvojil rimsko oskrbovalno bazo v Herbesu. Svoji numidijski konjenici je ukazal, naj napade rimsko konjenico in se nato navidezno umakne. Rimljani so sledili umikajo\xc4\x8dim se Numidijcem, ki so jih pripeljali do glavnine karta\xc5\xbeanske vojske. Rimljani so utrpeli velike izgube. Sledilo je ve\xc4\x8d mesecev trajajo\xc4\x8de obleganje, v katerem so Rimljani porazili Karta\xc5\xbeane in prisilili Hanona k umiku.'